WHO ປະກາດວ່າ ເຊືຶ້ອອີໂບລາ ແມ່ນບັນຫາ ສາທາລະນະສຸກໂລກ (ວີດີໂອ/ສະໄລດ໌)
ອົງການອະນາໄມໂລກ ປະກາດວ່າ ການແຜ່ລະບາດ ຂອງເຊື້ອອີໂບລາ ເປັນພາ​ວະສຸ​ກ​ເສີນ​ດ້ານ ສາທາລະນະສຸກ​ສາກົນ ທີ່​ຕ້ອງ​ການການຕອບ​ໂຕ້​​ເປັນພິ​ເສດ.
ອົງການອະນາໄມໂລກ ຫລື WHO ໄດ້ປະກາດໃຫ້ ການແຜ່ ລະບາດຂອງເຊື້ອອີໂບລາ ຢູ່ອາຟຣິກາຕາເວັນຕົກນັ້ນ ເປັນ ສະພາວະສຸກເສິນດ້ານສາທາລະນະ ສຸກສາກົນ ທີ່ຕ້ອງການ ການຕອບໂຕ້ເປັນພິເສດ ຈຶ່ງຈະຢຸດຢັ້ງບໍ່ໃຫ້ແຜ່ລາມອອກ ໄປໄດ້ ຢູ່ທີ່ກອງປະຊຸມນັກຂ່າວ ທີ່ນະຄອນ Geneva ໃນວັນສຸກມື້ນີ້ ຫົວໜ້າອົງການອະນາໄມ ໂລກ ດຣ Margaret Chanກ່າວວ່າ ການປະກາດດັ່ງກ່າວນີ້ ແມ່ນເປັນ “ການຮ້ອງຂໍ ຢ່າງແຈ້ງຂາວ ໃຫ້ນາໆຊາດເປັນເອກກະພາບກັນ” ໃນການຕໍ່ຕ້ານເຊື້ອອີໂບລາ ໃນຂະນະທີ່ຮ້ອງຂໍການຊ່ວຍເຫລືອຈາກນາໆຊາດຫລາຍຂື້ນນັ້ນ ທ່ານນາງກ່າວວ່າ ບັນ ດາປະເທດທີ່ຖືກກະທົບຈາກ ເຊື້ອໄວຣັສ ທີ່ຮ້າຍແຮງເຖິງຕາຍນີ້ “ແມ່ນ ບໍ່ມີຄວາມສາ ມາດທີ່ຈະຮັບມືກັບການລະບາດ ທີ່ໃຫຍ່ຂະໜາດນີ້ແລະສະລັບສັບ ຊ້ອນຂະໜາດນີ້ " ຍັງບໍ່ເປັນທີ່ແຈ້ງຂາວວ່າ ການປະກາດຂອງ WHO ຈະມີຜົນກະທົບແນວໃດ ໃນວັນພະຫັດວານນີ້ ສູນກາງຄວບຄຸມແລະປ້ອງກັນພະຍາດ CDC ຂອງ ສະຫະລັດ ໄດ້ປະກາດໃຫ້ ສູນກາງປະຕິບັດງານສຸກເສີນຂອງຕົນ ຢູ່ໃນລະດັບກຽມພ້ອມສູງສຸດ ເພື່ອຮັບມືກັບການລະບາດຂອງເຊື້ອອີໂບລາ ຫົວໜ້າສູນກາງ CDC ດຣ Thomas Frieden ໄດ້ກ່າວຕໍ່ຄະນະກຳມະການ ລັດຖະ ສະພາ ທີ່ຮັບຟັງຄຳໃຫ້ການກ່ຽວກັບອີໂບລາ ວ່າ ໃນບໍ່ຊ້າ ທາງສູນກາງກໍຈະມີຜູ້ຊ່ຽວ ຊານພະຍາດ 50 ຄົນ ຢູ່ໃນອາຟຣິກາ ຕາເວັນຕົກ ແລະທ່ານ ກ່າວວ່າ ທ່ານແນ່ໃຈ ວ່າ ການແຜ່ລະບາດຂະໜາດໃຫຍ່ຂອງເຊື້ອອີໂບລາຢູ່ໃນ ສະຫະລັດ ຈະບໍ່ເກີດຂື້ນ